**ОБЩИНСКИ СЪВЕТ –гр. МИЗИЯ, обл. ВРАЦА**

 **Мандат 2015-2019 г.**

**П Р О Т О К О Л**

 № 35/ 21.08.2017 г.

 Днес, 21 август 2017 г., /понеделник /от 16.15 часа в Зала № 107 в сградата на общинска администрация Мизия, на основание чл.25, т.1 от ЗМСМА и чл. 35, т.2 от Правилника на ОбС , се проведе **ТРИДЕСЕТ И ПЕТО ИЗВЪНРЕДНО ЗАСЕДАНИЕ** на Общински съвет – Мизия за мандат 2015 – 2019 г., в което взеха участие 13 общински съветници , а именно: Борислав Христов Тоев, Валя Теодосиева Берчева, Галя Венкова Ангелова, Евгени Славчев Николов, Иван Петков Даков, Иво Тодоров Иванов, Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Страшимир Симеонов Страшимиров , Теменужка Маринова Желязкова иЦветан Василев Петров.

 На заседанието присъстваха Д-р Виолин Крушовенски - Кмет на община Мизия, г-жа Дамянова – Зам. Кмет на община Мизия, г-н Илиевски –кмет на с. Крушовица, г-жа Димитрова- Кмет на кметство с. Софрониево, г-н Шопов – кмет на с. Липница, г-н Костадинов – Кмет на с. Войводово и г-жа Иванова – кметски наместник на с. Сараево, докладчици по дневния ред , специалисти от общинска администрация и граждани .

 Г-жа Костова провери кворума, обяви заседанието за легитимно да взема решения и подложи на гласуване предварително раздадения дневен ред.

 Дневният ред се прие с 12 гласа –за и 1 против.

 Общинският съвет реши да заседава при следния дневен ред.

 **Д Н Е В Е Н РЕД:**

1. Предложение за поемане на дългосрочен дълг съгласно чл. 4 от Закона за общинския дълг.

Докладва: ДД „АПИОФД”- В. Георгиева

**РЕШЕНИЯ:**

 **По т. 1.**

 **РЕШЕНИЕ № 293** /с поименно гласуване , гласували 13-за - Борислав Христов Тоев, Валя Теодосиева Берчева, Галя Венкова Ангелова, Евгени Славчев Николов, Иван Петков Даков, Иво Тодоров Иванов, Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Страшимир Симеонов Страшимиров , Теменужка Маринова Желязкова иЦветан Василев Петров – приема се /

На основание чл.21, ал.1, т.10 и чл. 27, ал.4 и ал.5 от Закона за местното самоуправление и местната администрация, във връзка с чл.4 от Закона за общинският дълг Общински съвет гр. Мизия дава съгласие Община Мизия да поеме дългосрочен дълг при следните условия:

1.Вид на дълга: револвиращ кредит;

2.Валута на дълга– лева

3.Общ лимит на кредита: до 2 000 000 лв;

4.Максимален лихвен процент - 3,5%

5.Предназначение на дълга: За финансиране на разходи по договори за безвъзмездна финансова помощ на Община Мизия, подготовка на инвестиционни проекти, мостово финансиране, покриване на недопустими разходи, ДДС, касови разриви, задължения към НАП, временен недостиг на средства. Кредитът ще се усвоява на части, в зависимост от необходимостта за разплащане и етапа на изпълнение на съответните проекти.

За усвояване на кредита ще депозираме писмени искания, като всяко искане ще бъде придружено от документи, удостоверяващи целевото ползване на средствата.

6.Начин на обезпечаване:

Можем да осигурим следните обезпечения:

* Залог върху бъдещи собствени приходи и общата изравнителна субсидия;
* Залог върху вземания по договор за безвъзмездна финансова помощ по Оперативна програма „Развитие на човешките ресурси” 2014- 2020 г.;
* Ипотека върху територия от 260 дка- индустриална зона, собственост на Община Мизия с данъчна оценка 2 324 490 лв;

7. Срок на погасяване – до 72 месеца;

8.Условия за погасяване – ежемесечно, на 10 число на месеца, считано от датата на подписване на договора за предоставяне на кредитна услуга съгласно погасителен план; за всяко усвояване на финансови средства по кредита ще бъде изготвян нов погасителен план;

9.Източници за погасяване на главницата - собствени приходи на Община Мизия, изравнителна субсидия и средства, предоставени по договори за безвъзмездна помощ;

10.Източници за погасяване на лихви, такси и комисионни- собствени приходи на Община Мизия.

Заседанието приключи в 18.18часа.

Вярно с оригинала, съхраняван в ОбС – Мизия!

Протоколчик:............... Председател на ОбС Мизия.....................

/ А. Петрова/ /Л. Костова/

 21.08.2017г.

 Гр. Мизия.